PolyAgent/wiki_georgian_en_parallel_20231101 huggingface dataset:
Paperlate

Paperlate
"Paperlate" is a song by the British rock band Genesis from their second of two EPs. The EP, titled 3×3 (for it featured three tracks and the band comprised three musicians), peaked at No. 10 on the UK Singles Chart in mid-1982. The success of the EP led to an appearance on Top of the Pops. In the U.S., "Paperlate" was released as a standard single, backed by "You Might Recall". It was also featured on the U.S. version of the band's Three Sides Live album, of which all three tracks from the 3×3 EP are included on side four.
History
The title came from a line in the 1973 Genesis song "Dancing with the Moonlit Knight" ("Paper late, cried a voice in the crowd"), which Genesis rehearsed at a soundcheck, leading to the conception of the song. "Paperlate" is one of two Genesis songs that features the Earth, Wind & Fire horn section, the other being "No Reply at All", also from the Abacab sessions. Collins has often hired the group for other projects, including his debut solo album, Face Value. A music video was also created, utilising the band's 27 May 1982 appearance on Top of the Pops.
Reception
Dave Thompson of AllMusic said that "Paperlate" was 3×3'''s selling point, and describes the song as "a horn-honking romp with just the ghosts of '60s soul playing around its chorus and a buoyancy that fed readily into the mood of the U.K. charts of the day." Dw. Dunphy of Popdose commented that while catchy and enjoyable, "Paperlate" is "a definite cousin to 'No Reply At All', both songs employing the same tempo, attitude, and the Earth, Wind, and Fire horn section."
Upon release, Billboard praised Phil Collins' vocals and the horn section. Cash Box noted a resemblance to Collins' solo single "I Missed Again".3×3's lead song was "Paperlate", and the EP debuted at No. 30 on the UK charts, peaking at No. 10 later on. "Paperlate" became a Top 40 hit in the U.S. and Germany, peaking at No. 36 in the German Charts, No. 32 on the U.S. Billboard charts, and No. 2 on the U.S. Mainstream Rock Charts.
Artwork
The cover artwork is a homage to the design of The Beatles' 1963 Twist and Shout'' EP, with similar typography and with the band jumping in the air.
References
1982 singles
Genesis (band) songs
Songs written by Tony Banks (musician)
Songs written by Phil Collins
Songs written by Mike Rutherford
1981 songs
Charisma Records singles
Atlantic Records singles
ძვ. წ. 137

ძვ. წ. 137
მოვლენები
რომის კონსულები: მარკუს ემილიუს ლეპიდუს პორცინუსი და გაიუს ჰოსტილიუს მანცინუსი.
დაიბადნენ
გარდაიცვალნენ
ჩეუ და — ნამვეტის დამაარსებელი ჩეუს დინასტიის პირველი იმპერატორი.
მარკუს კლავდიუს მარცელიუსი — ძვ. წ. 137 წლის პრეტორი.
რაშტრაკუტები

რაშტრაკუტები (სანსკ. राष्ट्रकूट rāṣṭrakūṭa, კან. ರಾಷ್ಟ್ರಕೂಟ) — ინდური სამეფო დინასტია (753—982), რომელთა წარმომავლობა ჯერჯერობით დაუდგენელია.
ადრეული მმართველები იყვნენ ჩალუკიების ვასალები, მაგრამ VIII საუკუნიდან რაშტრაკუტებმა დაამარცხეს ისინი და ორი საუკუნის მანძილზე მართვადნენ სამხრეთ ინდოეთს (თანამედროვე მაჰარაშტრას, კარნატაკას, ანდჰრა-პრადეშის და მადჰია-პრადეშის შტატები). რაშტრაკუტების თანამედროვეები იყვნენ პალას დინასტია ბენგალიაში და პრატიხარები გუჯარათში. რაშტრაკუტების დედაქალაქი იყო მანიაკჰეტა (თანამედროვე მალკედი კარნატაკას შტატის გულბარგას რაიონში). მათ მიერ შექმნილი სახელმწიფო გახდა იმ დროინდელი მსოფლიოს ერთ–ერთი უძლიერესი იმპერია.
რაშტრაკუტების დინასტია
მანამატრა, აჩალაპურის რაჯა
სუდევარაჯა I, მანამატრას ვაჟი, აჩალაპურის რაჯა
ბჰავიშია, სუდევარაჯა I–ის ვაჟი, აჩალაპურის რაჯა
ავიდჰეა, სუდევარაჯა I–ის ვაჟი, აჩალაპურის რაჯა
ჯაიარაჯა, სუდევარაჯა I–ის ვაჟი, აჩალაპურის რაჯა
სუდევარაჯა II, ჯაიარაჯას ვაჟი, აჩალაპურის რაჯა —609
ნანარაჯა, აჩალაპურის რაჯა 609—
დანტივარმან, ნანარაჯას ვაჟი, აჩალაპურის რაჯა —630
ინდრარაჯა I, დანტივარმანის ვაჟი, აჩალაპურის რაჯა 630—650
გოვინდარაჯა I, ინდრარაჯა I–ის ვაჟი, აჩალაპურის რაჯა 650—675
კარკარაჯა I, გოვინდარაჯა I–ის ვაჟი, აჩალაპურის რაჯა 675—700
ინდრარაჯა II, კარკარაჯა I–ის ვაჟი, აჩალაპურის რაჯა 700—733
დანტიდურგა კადგავალოკა, ინდრარაჯა II–ის ვაჟი, აჩალაპურის რაჯა 733—753, მაჰარაშტრას მაჰარაჯადჰირატა 753—756
გოვინდარაჯა, ინდრარაჯა II–ის ვაჟი, ბარუჩის რაჯა
კრიშნარაჯა I აკალავარშა, კარკარაჯა I–ის ვაჟი, მაჰარაშტრას მაჰარაჯადჰირატა 756—772
გოვინდარაჯა II, კრიშნარაჯა I–ის ვაჟი, მაჰარაშტრას მაჰარაჯადჰირატა 772—780
დრუვა I დჰარავარსა, კრიშნარაჯა I–ის ვაჟი, მაჰარაშტრას მაჰარაჯადჰირატა 780—793
სტამბა, დრუვა I–ის ვაჟი, განგავადის მაჰარაჯა 793—
კარკარაჯა I სუვარნავარშა, დრუვა I–ის ვაჟი, ხანდეშის მაჰარაჯა 793—845
დრუვა I, კარკარაჯა I სუვარნავარშა I–ის, ხანდეშის მაჰარაჯა 845—
გოვინდარაჯა III პრაბხუგავარსა, დრუვა I–ის ვაჟი, მაჰარაშტრას მაჰარაჯადჰირატა 793—814
ინდრარაჯა, დრუვა I–ის ვაჟი, ბარუჩის მაჰარაჯა 793—818
ამოგხავარშა I, დაიბ.801, გოვინდარაჯა III–ის ვაჟი, მაჰარაშტრას მაჰარაჯადჰირატა 814—878
კრიშნარაჯა II აკალავარშა, ამოგხავარშა I–ის ვაჟი, მაჰარაშტრას მაჰარაჯადჰირატა 878—914
ინდრარაჯა III ნიტიავარშა, კრიშნარაჯა II–ის შვილიშვილი, მაჰარაშტრას მაჰარაჯადჰირატა 914—928
ამოგხავარშა II, ინდრარაჯა III–ის ვაჟი, მაჰარაშტრას მაჰარაჯადჰირატა 928—929
გოვინდარაჯა IV, ინდრარაჯა III–ის ვაჟი, მაჰარაშტრას მაჰარაჯადჰირატა 929—939
კრიშნარაჯა III, ამოგხავარშა III–ის ვაჟი, მაჰარაშტრას მაჰარაჯადჰირატა 939—967
ბადიგა ამოგხავარშა III, კრიშნარაჯა II–ის შვილიშვილი, მაჰარაშტრას მაჰარაჯადჰირატა 967—972
კჰოტიგა, ამოგხავარშა III–ის ვაჟი, მაჰარაშტრას მაჰარაჯადჰირატა 967—972
კარკარაჯა II ამოგხავარშა, ამოგხავარშა III–ის შვილიშვილი, მაჰარაშტრას მაჰარაჯადჰირატა 972—973
ინდრარაჯა IV, ამოგხავარშა III–ის შვილიშვილი, მაჰარაშტრას მაჰარაჯადჰირატა 974—982
დაახლ. 983 დასავლეთი ჩალუკიას მმართველის ტაილაპა I–ის მიერ განადგურებულ იქნა მათი სახელმწიფო.
რესურსები ინტერნეტში
ინდური არქეოლოგიური მონაცენები
რაშტრაკუტები
ინდური დინასტიები
ძველი ინდოეთი
კარნატაკას ისტორია
ანდჰრა-პრადეშის ისტორია
მადჰია-პრადეშის ისტორია
მაჰარაშტრას ისტორია
შუა საუკუნეთა დინასტიები აზიაში
სახელმწიფოები ინდოეთის ისტორიაში
დინასტიები
ბანდის ზღვა

ბანდის ზღვა — ზღვა მოლუკის კუნძულებთან, წყნარი ოკეანის ნაწილი. მდებარეობს ინდონეზიის აკვატორიაში. წყნარი ოკეანისგან გამოყოფილია ასეულობით კუნძულისა და ჰალმაჰერისა და სერამის ზღვებით. აღმოსავლეთიდან დასავლეთისაკენ გადაჭიმულია 1000 კმ-ზე, ჩრდილოეთიდან სამხრეთისკენ 500 კმ-ზე.
ბანდის ზღვა შემოსაზღვრულია კუნძულებით: სულავესი, ბურუ, ამბონი, სერამი, არუს კუნძულები, ბარატ-დაის კუნძულები, ტინიმბარის კუნძულები, კაის კუნძულები და ტიმორი.
ზღვის განაპირა რაიონები საკმაოდ სახიფათოა ნაოსნობისთვის, ვინაიდან აქ მდებარეობს უამრავი პატარა კლდოვანი კუნძული.
რესურსები ინტერნეტში
ოკეანეებისა და ზღვების საზღვრები
წყნარი ოკეანის ზღვები
ინდონეზიის ზღვები
ზღვები ანბანის მიხედვით
ტორმა

ტორმა (ტიბ: གཏོར་མ་ ვაილი: gtor ma) — ძირითადად, ფქვილისა და კარაქისგან დამზადებული ფიგურა, რომელიც გამოიყენება ტიბეტურ ბუდიზმში ტანტრულ რიტუალებში შესაწირად. შეიძლება შეიღებონ სხვადასხვა ფერით; ტორმას მთავარი ნაწილი, ხშირად, წითლად ან თეთრად იღებება. მზადდება მათი მიზნების შესაბამის ფორმებში, ხშირად კონუსის ფორმაში. ძალიან მაღალი ტორმა შეიძლება შეიქმნას დღესასწაულებისთვის ცენტრალურ ტაძრებში, ისე ტიპური ტორმა მცირეა და დევს პირდაპირ საკურთხეველში თეფშზე, ტყავში ჩასმული ან ჩადებულია ქალის მსგავს საგანში.
სქოლიო
ტანტრული პრაქტიკები
ვარზეა (რიუ-გრანდი-დუ-ნორტი)

ვარზეა (რიუ-გრანდი-დუ-ნორტი)
ვარზეა — მუნიციპალიტეტი ბრაზილიაში, რიუ-გრანდი-დუ-ნორტის შტატში; მიეკუთვნება აგრესტი-პოტიგუარის მეზორეგიონს. შედის ეკონომიკურ-სტატისტიკურ მიკრორეგიონ აგრესტი-პოტიგუარის შემადგენლობაში.
2010 წლის მონაცემებით, მოსახლეობა 5 236 ადამიანს შეადგენდა, მოსახლეობის სიმჭიდროვე 72.04 კმ²-ზე. ფართობი 5 236 კმ²-ია.
იხილეთ აგრეთვე
რიუ-გრანდი-დუ-ნორტი
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი
ბრაზილიის სტატისტიკის ეროვნული ინსტიტუტი, ზოგადი სტატისტიკა
რიუ-გრანდი-დუ-ნორტის მუნიციპალიტეტები
კლდისთავი (ნამოსახლარი)

კლდისთავი (ნამოსახლარი)
კლდისთავი — არქეოლოგიური ძეგლი სოფელ გლდანის ჩრდილოეთით 1 კილომეტრზე, ადგილ კლდეებში, თარიღდება ადრინდელი ფეოდალური ხანით. ნამოსახლარზე გამოვლინდა რიყისა და ნატეხი ქვით ნაგები კედლების ნანგრევები და თიხის ჭურჭლის ფრაგმენტები.
ლიტერატურა
თბილისის არქეოლოგიური ძეგლები
სექსუალური იდენტობა

სექსუალური იდენტობა — ტერმინი მომდინარეობს სექსუალობის შესახებ არსებული თანამედროვე დასავლური წარმოდგენებისგან, რომელზეც დიდი ზეგავლენა მოახდინა ადრეული სექსოლოგების ნამუშევრებმა — ისინი სექსუალობას ადამიანის ცენტრალურ კომპონენტად და ჩვენი იდენტობის ინტეგრალურ ნაწილად აღიქვამდნენ. ეს მოდელი სექსუალობის კატეგორიზებას ადამიანის ტიპების (ჰომოსექსუალები, ჰეტეროსექსუალები) და არა მათი ქცევის მიხედვით ახდენს. ტერმინი „სექსუალური იდენტობა“ ადრე ასევე გამოიყენებოდა ფსიქოლოგების მიერ (ბავშვის განვითარების კონტექსტში) სექსუალური ორიენტაციის, გენდერული იდენტობის (საკუთარი თავის განცდა მამაკაცად ან ქალად) და გენდერული როლის (ჩვენი ქცევების და პრაქტიკის შესაბამისობის ხარისხი ფართო კულტურაში მიღებულ ფემინურ ან მასკულინურ მოდელთან).
ლიტერატურა
შესავალი ლგბტ ფსიქოლოგიაში/[რედ.: შორენა გაბუნია, ირაკლი ვაჭარაძე; არასამთავრობო ორგანიზაცია „იდენტობა“]. - თბ., 2013. - 408 გვ.; 20 სმ. - განმარტებითი ლექსიკონი: გვ. 384-408.
ლგბტ ტერმინები
ვოსხოდ-1

ვოსხოდ-1
ვოსხოდ 1 — პირველი კოსმოსური აპარატი, რომელმაც კოსმოსში ერთ ადამიანზე მეტი აიყვანა და პირველი პროგრამული ფრენა სკაფანდრის გარეშე. სამადგილიანი კოსმოსური ხომალდი.
ორბიტის პარამეტრები
პერიგეის სიმაღლე: 177,5 კმ.
აპოგეის სიმაღლე: 408 კმ.
ეკიპაჟი
ვლადიმერ კომაროვი, პილოტი.
კონსტანტინ ფეოკრისტოვი, ინჟინერი.
ბორის ეგოროვი, ექიმი.
ლიტერატურა
კოსმოსური ხომალდები
სონდორის რაიონი

სონდორის რაიონი — რაიონი პერუში, პიურის რეგიონის უანკაბამბის პროვინციაში. მდებარეობს ზღვის დონიდან 2 050 მეტრზე. 2007 წლის მონაცემებით, მოსახლეობა 8 486 ადამიანს შეადგენდა, სიმჭიდროვე 24 ადამიანი კმ²-ზე. ფართობი 347.38 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
პიურის რეგიონის რაიონები
უანკაბამბის პროვინციის რაიონები
Rolling Stones Records

Rolling Stones Records — ინგლისური როკ-ჯგუფ როლინგ სტოუნზის მიერ დაარსებული ხმისჩამწერი ლეიბლი. იგი შეიქმნა 1970 წელს, როდესაც ჯგუფის კონტრაქტი ლეიბლთან Decca Records ამოიწურა. 1992 წელს, როდესაც ჯგუფმა კონტრაქტი Virgin Records-თან გააფორმა, ლეიბლმა არსებობა შეწყვიტა.
რესურსები ინტერნეტში
დისკოგრაფია
როლინგ სტოუნზი
ბრიტანული ხმისჩამწერი ლეიბლები
Uniswap

Uniswap — კრიპტოვალუტის ბირჟა, რომელიც იყენებს დეცენტრალიზებულ ქსელის პროტოკოლს. Uniswap ასევე არის კომპანიის სახელი, რომელმაც თავდაპირველად შექმნა Uniswap პროტოკოლი. პროტოკოლი ხელს უწყობს ავტომატიზირებულ ტრანზაქციებს კრიპტოვალუტის მონეტებს შორის Ethereum blockchain-ზე ჭკვიანი კონტრაქტების გამოყენებით. 2020 წლის ოქტომბრის მდგომარეობით, Uniswap იყო შეფასებული, როგორც ყველაზე დიდი დეცენტრალიზებული ბირჟა და მეოთხე უდიდესი კრიპტოვალუტის ბირჟა ყოველდღიური ვაჭრობის მოცულობით.
ისტორია
Uniswap შეიქმნა 2018 წლის 2 ნოემბერს Siemens-ის ყოფილი მექანიკოსის, ჰეიდენ ადამსის მიერ.
Uniswap-მა მიიღო ინვესტიციები სარისკო კაპიტალის ფირმებისგან, მათ შორის Andreessen Horowitz, Paradigm Venture Capital, Union Square Ventures LLC და ParaFi. Uniswap-ის საშუალო დღიური ვაჭრობის მოცულობა იყო 220 მილიონი აშშ დოლარი 2020 წლის ოქტომბერში. ტრეიდერებმა და ინვესტორებმა გამოიყენეს Uniswap დეცენტრალიზებულ ფინანსებში (DeFi) გამოყენების გამო.
Uniswap-ის პროტოკოლის პირველი ვერსია (V1) გამოქვეყნდა 2018 წლის ნოემბერში, როგორც კონცეფციის დადასტურება AMM-ებისთვის (Automated Market Makers). ვერსია 2 ამოქმედდა 2020 წლის მაისში, ხოლო ვერსია 3 ამოქმედდა 2021 წლის მაისში, სადაც წარმოდგენილია ახალი ვარიანტები ლიკვიდობის გარკვეული ფასის დიაპაზონში გადანაწილებისთვის.
მიმოხილვა
Uniswap არის დეცენტრალიზებული ფინანსური პროტოკოლი, რომელიც გამოიყენება კრიპტოვალუტების და ტოკენების გაცვლისთვის; ის მოწოდებულია ბლოკჩეინ ქსელებზე, რომლებიც ამუშავებენ ღია კოდის პროგრამულ უზრუნველყოფას. ეს განსხვავდება კრიპტოვალუტის ბირჟებისგან, რომლებსაც მართავენ ცენტრალიზებული კომპანიები.
პროტოკოლში შეტანილ ცვლილებებს კენჭს უყრიან მშობლიური კრიპტოვალუტისა და მმართველობის ტოკენის მფლობელები, სახელწოდებით UNI, და შემდეგ ახორციელებენ დეველოპერთა გუნდის მიერ. UNI მონეტები თავდაპირველად დარიგდა პროტოკოლის ადრეულ მომხმარებლებს. Ethereum-ის თითოეულ მისამართს, რომელიც ურთიერთქმედებდა Uniswap-თან 2020 წლის 1 სექტემბრამდე, მიიღო 400 UNI ტოკენის მოთხოვნის შესაძლებლობა (იმ დროს დაახლოებით $1,400). UNI ტოკენის საბაზრო კაპიტალიზაცია 6,6 მილიარდ აშშ დოლარზე მეტია 2022 წლის თებერვლის მდგომარეობით.
პროტოკოლი
ცენტრალიზებული ბირჟებისგან განსხვავებით, Uniswap იყენებს ლიკვიდურობის აუზებს, ვიდრე ემსახურება როგორც ბაზრის შემქმნელს, უფრო ეფექტური ბაზრების შექმნის მიზნით. ცალკეული პირები და ბოტები, რომლებსაც „ლიკვიდობის პროვაიდერებ-ს“ უწოდებენ, აწვდიან ბირჟას ლიკვიდურობას ჭკვიან კონტრაქტში წყვილი ტოკენის დამატებით, რომელთა ყიდვა-გაყიდვა შეუძლიათ სხვა მომხმარებლებს. სანაცვლოდ, ლიკვიდობის პროვაიდერებს ეძლევათ ამ სავაჭრო წყვილისთვის მიღებული სავაჭრო გადასახადების პროცენტი. თითოეული ვაჭრობისთვის ტოკენების გარკვეული რაოდენობა ამოღებულია აუზიდან სხვა ტოკენის ოდენობით, რითაც იცვლება ფასი. არ არის საჭირო ტოკენების ჩამოთვლა, რომლებიც საშუალებას აძლევს Ethereum-ის ტოკენების დიდ რაოდენობას ხელმისაწვდომი იყოს და არც რეგისტრაციაა საჭირო მომხმარებლებისთვის. როგორც ღია კოდის პროგრამული უზრუნველყოფა, Uniswap-ის კოდი ასევე შეიძლება ჩანგალი იყოს ახალი ბირჟების შესაქმნელად.
სქოლიო
კრიპტოვალუტა
სოსო კოპალიანი

სოსო კოპალიანი (დ. 7 ივლისი, 2006) — ქართველი ფეხბურთელი. თბილისის „ლოკომოტივის“ მეკარე. ყველაზე ახალგაზრდა ფეხბურთელი, რომელმიც ეროვნული ლიგის გუნდის განაცხადში მოხვდა. კოპალიანი ამ დროს 13 წლის იყო.
რესურსები ინტერნეტში
ეროვნული ლიგის ოფიციალური ვებგვერდი
სქოლიო
დაბადებული 7 ივლისი
დაბადებული 2006
ქუთაისის ტორპედოს ფეხბურთელები
ქართველი ფეხბურთელები
თბილისის ლოკომოტივის ფეხბურთელები
ტარანი

ტარანი — თევზი კობრისებრთა ოჯახისა. აქვს მაღალი, გვერდებიდან შებრტყელებული, მსხვილი ქერცლით დაფარული სხეული. პირი თითქმის თავის ბოლოზეა მოთავსებული, ხახის კბილები (6—5, იშვიათად 6-6, 5-5) ერთ მწკრივადაა განლაგებული. ტარანის სიგრძე 50 სმ, მასა — 1 კგ აღემატება. გავრცელებულიია აზოვისა და შავი ზღვების გამტკნარებულ სანაპირო ზოლში. შედის მდინარის ქვემო დინებაში, იქ მრავლდება მარტიდან ივნისამდე, ყრის 6—200 ათასამდე ქვირითს. იკვებება ძირითადად კიბოსნაირებით და ლოკოკინებით. სარეწაო თევზია.
ლიტერატურა
კობრისებრნი
იორამის გორა

იორამის გორა — არქეოლოგიური ძეგლი კასპის მუნიციპალიტეტის სოფელ კავთისხევის ჩრდილო დასავლეთით 1,5 კილომეტრზე, ქასრაანთ ხევის მარცხენა ნაპირზე. თარიღდება ანტიკური და ადრინდელი ფეოდალირი ხანით. ნამოსახლარზე იპოვება თიხის ჭურჭლის ნატეხები.
ლიტერატურა
კასპის მუნიციპალიტეტის არქეოლოგიური ძეგლები
მელანოციტი

მელანოციტი
მელანოციტები — წარმომქმნელი ნერვული ღერძის უჯრედები, რომლებიც განლაგებულია კანის ეპიდერმისის ქვედა შრეში (ძირის ბაზალური ფენა), თვალის შუა შრეში (უვეა), შიდა ყურში, საშოს ეპითელიუმში, მენინგებში, ძვლებში და გულში. მელანინი არის მუქი პიგმენტი, რომელიც პასუხისმგებელია კანის ფერზე. სინთეზის შემდეგ, მელანინი შეიცავს სპეციალურ ორგანელებში, რომელსაც ეწოდება მელანოსომა, რომელიც შეიძლება ტრანსპორტირდეს მიმდებარე კერატინოციტებში პიგმენტაციის გამოწვევის მიზნით. ამრიგად, მუქ კანს უფრო მეტი მელანოსომა აქვს, ვიდრე ღია კანის ფერებში. ფუნქციურად, მელანინი იცავს ულტრაიისფერი გამოსხივებისგან. მელანოციტებს როლი აქვთ ასევე იმუნურ სისტემაში.
სქოლიო
ჰორმონები
ორთა-გიუნეფაია

ორთა-გიუნეფაია — სოფელი აზერბაიჯანში, მთიანი ყარაბაღის რესპუბლიკაში, აღდამის რაიონში.
რესურსები ინტერნეტში
აღდამის რაიონის სოფლები
Tomas Oppus

Tomas Oppus, officially the Municipality of Tomas Oppus, is a 5th class municipality in the province of Southern Leyte, Philippines. According to the 2020 census, it has a population of 16,990 people.
Geography
Barangays
Tomas Oppus is politically subdivided into 29 barangays. Each barangay consists of puroks and some have sitios.
Anahawan
Banday (Poblacion)
Biasong
Bogo (Poblacion)
Cabascan
Camansi
Cambite
Canlupao
Carnaga
Cawayan
Higosoan
Hinagtikan
Hinapo
Hugpa
Iniguihan
Looc
Luan
Maanyag
Mag-ata
Mapgap
Maslog
Punong
Rizal
San Agustin (Lotaw)
San Antonio (Calayugan)
San Isidro
San Miguel
San Roque
Tinago
Climate
Demographics
Economy
References
External links
Tomas Oppus Profile at PhilAtlas.com
[ Philippine Standard Geographic Code]
Philippine Census Information
Local Governance Performance Management System
Municipalities of Southern Leyte
ყორნისის გაგიევების კოშკი

ყორნისის გაგიევების კოშკი — არქიტექტურული ძეგლი, საფორტიფიკაციო ნაგებობა ქარელის მუნიციპალიტეტის სოფელ ყორნისში. მდებარეობს მდინარე ტილიანის მარჯვენა ნაპირზე. აგებულია გვიან შუა საუკუნეებში (XVII-XVIII სს.).
სამსართულიანი კოშკი ნაგებია ფლეთილი, რიყის და ალაგ-ალაგ თლილი ქვითაც, სქელ დუღაბზე. კედლები საკმაოდ განიერია.
კოშკი გეგმით 5,7X4,7 მ, ოთხკუთხედს წარმოადგენს. პირველი სართული ყრუა. მეორე სართულის დასავლეთ კედელში არქიტრავული შესასვლელია. კარის წირთხლებზე შემორჩენილია საურდელეები. აღმოსავლეთ, ჩრდილოეთ და სამხრეთ კედელში თითო სათოფურია. ასეთივე სათოფურებია მესამე სართულის ჩრდილოეთ და აღმოსავლეთ კედელში.
კოშკის მესამე სართული დაზიანებულია; შიგნით სუფევს ანტისანიტარია. სამხრეთ კედლის საძირკველს საპირე ქვა შემოცლილი აქვს. მონგრეულია სამხრეთ-აღმოსავლეთი კედლის კუთხე.
ლიტერატურა
Безсонов С.Б. "Крепостные сооружения в бассейне большой Лиахви". Изд. ЮОНИИ, вып. I. Сталинир, 1933
შიდა ქართლი, ზნაურის (ყორნისი) რაიონის არქიტექტურული მემკვიდრეობა, ტ. II, 2004
ქარელის მუნიციპალიტეტის კოშკები
მეგაკოლონი

მეგაკოლონი — პათოლოგიური მდგომარეობა, რომელიც ხასიათდება მსხვილი ნაწლავის ნაწილობრივი ან მთლიანი გაფართოებით. მიზეზები: აგანგლიოზი (ჰირშპრუნგის დაავადება), ცენტრალური ნერვული სისტემის დაზიანება, ენდოკრინული დარღვევები, ჰიპოვიტამინოზები და სხვა. ვლინდება განავლისა და გაზების გამოდენის შეჩერებით, პერიოდული ღებინებით. დიაგნოზი დგინდება რენტგენოლოგიური გამოკვლევით.
წყარო
ლალი დათეშიძის სამედიცინო ენციკლოპედია
რესურსები ინტერნეტში
ქართული ფარმაცევტული საიტი
გასტროენტეროლოგია
პატარა თელა

პატარა თელა (Ulmus minor Mill.) — შესულია საქართველოს წითელ ნუსხაში, როგორც მოწყვლადი მცენარე. 25-30 მ-მდე სიმაღლის ხეა, მუქი რუხი ფერი, გლუვი ქერქით. ნორჩი ტოტები მოწითალო-მურა ფერისაა, ნორჩობაში შებუსული, შემდეგ კი — შიშველი. ფოთლები მოყვანილობით კვერცხისებული ან უკუკვერცხისებურია, სიფრიფანა, 12სმ სიგრძისა და 6 სმ სიგანის, კიდეზე ხერხკბილა, ზემოდან შიშველი ან ხაოიან-წამწამისებურად ბეწვიანი, ღია მწვანე ფერია, ქვედა მხარე უფრო მკრთალი, მეტწილად მოფენილია წითელი წერტილოვანი ჯირკვლებით, ფოთლის ყუნწი გრძელია. ყვავილები მოკლეყუნწიანია და გვერდულ კონებადაა შეკრებილი.
გავრცელებულია თითქმის მთელ საქართველოში. გავრცელების საერთო არეალი მოიცავს კავკასიას, ცენტრალურ და სამხრეთ ევროპას.
თელისებრნი
ლიტერატურა
სუხიტაშვილი კ., საქართველოს ყვავილოვანი მცენარეები, თბ., 2022, გვ. 800
მოლეკულური ორბიტალი

მოლეკულური ორბიტალი (MO) — ქიმიაში მათემატიკური ფუნქცია, რომელიც მოლეკულებში ელექტონების ტალღისებურ ქცევას აღწერს. ფუნქცია შეიძლება გამოყენებულ იქნეს ქიმიური და ფიზიკური მახასიათებლები, როგორიცაა ნებისმიერ სპეციფიკურ რეგიონში ელექტრონების პოვნის ალბათობა. ტერმინი ორბიტალი პირველად რობერტ სანდერსონ მალიკენმა შემოიღო 1932 წელს, როგორცერთი-ელექტრონის ორბიტალის ტალღოვანი ფუნქციის აბრევიატურა. ელემენტარულ დონეზე, ეს გამოიყენება სივრცეში იმ რეგიონის აღსაწერად, რომელშიც ფუნქციას მნიშვნელოვანი ამპლიტუდა აქვს. მოლეკულური ორბიტალი ჩვეულებრივ წარმოიქმნება ატომური ან ყოველი მოლეკულის ატომის ჰიბრიდული ორბიტალების კომბინირებით, ან ატომთა ჯგუფების სხვა მოლეკულური ორბიტალებისგან. მათი რაოდენობრივი გამოთვლა შესაძლებელია ჰარტრის მეთოდითა და SCF მეთოდით.
მიმოხილვა
მოლეკულური ორბიტალი მოლეკულის იმ რეგიონს აღნიშნავს, რომელზეც ელექტრონია განთავსებული. მოლეკულური ორბიტალი ატომური ორბიტალებისგან წარმოიქმნება, რომელიც ატომში ელექტრონის მდებარეობას აღნიშნავს. მოლეკულურ ორბიტალს მოლეკულის ელექტრონული კონფიგურაციის განსაზღვრა შეუძლია: ერთი ან წყვილი ელექტრონის სივრცითი განაწილებისა და ენერგიისა. უმთავრესად მოლეკულური ორბიტალი ატომური ორბიტალების ხაზობრივ (ლინეარულ) კომბინაციას ასახავს, განსაკუთრებით ხარისხობრივი ან მიახლოებითი გამოყენებისას. მოლეკულური ორბიტალების როლი ფასდაუდებელია მოლეკულებში ბმების მარტივი მოდელის წარმოქმნისას, რასაც მოლეკულური ორბიტალური თეორია ასახავს. გამოთვილითი ქიმიის თანამედროვე მეთოდების უმრავლესობა სისტემის მოლეკულური ორბიტალების გამოთვლით იწყება. მოლეკულური ორბიტალი ელექტრულ ველში ერთი ელექტრონის ქცევას აღწერს. ერთ ორბიტალზე ორი ელექტრონის არსებობის შემთხვევაში პაულის პრინციპი ასკვნის, რომ ისინი საპირისპიროდ ბრუნავენ.
მოლეკულური ორბიტალები მთელ მოლეკულაში არიან დელოკალიზებული. თუკი მოლეკულას სიმეტრიული ელემენტები აქვს, მისი მოლეკულური ორბიტალებიც სიმეტრიულია ან ანტისემტრიულია ამ სიმეტრიებთან მიმართებით. საბოლოო ჯამსი მოლეკულური ორბიტალების მათემატიკური განტოლება შემდეგია: Sψ = ±ψ, სადაც სიმეტრიის ოპერაციით მოლეკულური ორბიტალის მათემატიკური ნიშანი იცვლება. სივრცით მოლეკულებში მოლეკულური ორბიტალები სიმეტრიულიცაა (სიგმა ბმა) და ანტისიმეტრიულიც (პი ბმა).
სიმეტრიული კანონიკული მოლეკულური ორბიტალებისგან განსხვავებით, ლოკალიზებული მოლეკულური ორბიტალები შეიძლება წარმოიქმნას რომელიმე კანონიკული ორბიტალის მათემატიკური ტრანსფორმაციის მეშვეობით. ამგვარი ორბიტალების უპირატესობა ისაა, რომ ორბიტალები „ბმასთან“ უფრო ახლოს არიან, როგორც ლუისის სტრუქტურითაა გამოსახული. საამგიეროდ, ამგვარი ლოკალიზებული ორბიტალების ენერგიის დონეს დიდხანს არ აქვს ფიზიკური მნიშვნელობა.
მოლეკულური ორბიტალების წარმოქმნა
მოლეკულური ორბიტალები ატომური ორბიტალების ურთიერთქმედებით წარმოიქმნება, თუკი ატომური ორბიტალების სიმეტრიები ერთმანეთთან თავსებადია. ატომური ორბიტალების ურთიერთქმედებათა ეფექტურობა ორ ატომურ ორბილატს შორის ორბიტალურ გადაფარვაზეა (ორი ორბიტალის კონსტრუქციურად ურთიერთქმედების მსაზღვრელი) დამოკიდებული, რაცმნიშვნელოვანია თუკი ატომური ორბიტალების ენერგია ერთმანეთთან ახლოსაა. საბოლოოდ, მოლეკულური ორბიტალების რიცხვი ტოლი უნდა იყოს მოლეკულის წარმომქმნელი ატომური ორბიტალების რიცხვისა.
ბიბლიოგრაფია
სქოლიო
თეორიული ქიმია
კვანტური ქიმია
მოლეკულური ფიზიკა
AIG

AIG
American International Group, Inc. (AIG) — უმსხვილესი ამერიკული სადაზღვევო კომპანია შტაბ-ბინით ნიუ-იორკში, ასევე ბრიტანული შტაბ-ბინით ლონდონში, ევროპულით პარიზში და აზიურით ჰონკონგში. ფორბსის გლობალ 2000 სიის 2008 წლის მონაცემებით AIG სიდიდით მე-18 სააქციო საზოგადოება (კორპორაცია) იყო მსოფლიოში. დოუ ჯონზის ინდუსტრიული საშუალოს კოეფიცინეტის ნაწილი იყო 2004-2008 წლებში.
კომპანია 1919 წელს დააარსა კორნელიუს ვანდერ სტარმა შანხაიში, ჩინეთი. შემდეგომში კომპანიის ოპერაციებმა მთელი მსოფლიო მოიცვა. 1969 წელს კომპანია საზოგადოებრივი გახდა. მიმდინარე ხელმძღვანელია მარტინ სალივანი.
რესურსები ინტერნეტში
ოფიციალური საიტი
სადაზღვევო კომპანიები
აშშ-ის კომპანიები
ბიჟბულიაკის რაიონი

ბიჟბულიაკის რაიონი — მუნიციპალური რაიონი ბაშკირეთის რესპუბლიკაში, რუსეთის ფედერაცია. რაიონის ადმინისტრაციული ცენტრია სოფელი ბიჟბულიაკი.
გეოგრაფია
ბიჟბულიაკის რაიონი მდებარეობს ბაშკირეთის დასავლეთ ნაწილში. სამხრეთიდან ესაზღვრება ორენბურგის ოლქი. რაიონის ფართობია 2133,90 კმ².
ისტორია
ბიჟბულიაკის რაიონი დაარსდა 1930 წლის 20 აგვისტოს, როდესაც სრულიად რუსეთის ცენტრალური აღმასრულებელი კომიტეტის გადაწყვეტილებით მოხდა ბაშკირეთის ავტონომიური რესპუბლიკის კანტონებად დაყოფის გაუქმება და როდესაც შეიქმნა 48 რაიონი.
1963 წლის 1 თებერვალს რაიონი გაუქმდა და შეუერთდა ბელებეევის რაიონს, თუმცა კვლავ აღდგა 1965 წლის 13 იანვარს.
მოსახლეობა
2010 წლის რუსეთის საყოველთაო აღწერების მიხედვით აქ ცხოვრობენ: ჩუვაშები — 35,3 %, თათრები — 26,1 %, ბაშკირები — 22 %, რუსები — 11,8 %, ერზიანები — 3,6 %, სხვა ეროვნების პირები —0,9 %.
ადმინისტრაციული დაყოფა
ბიჟბულიაკის რაიონში არის 86 დასახლებული პუნქტი, რომლებიც ერთიანდებიან 13 სასოფლო დასახლებაში.
რესურსები ინტერნეტში
Администрация муниципального района Бижбулякский район Республики Башкортостан
სქოლიო
ბაშკირეთის რაიონები
ბიჟბულიაკის რაიონი
ზამლეთი

ზამლეთი — სოფელი შუახევის მუნიციპალიტეტში, თემის ცენტრი (სოფლები: ზამლეთი, ბუთურაული, მომწვარი, მჭედლური, ნენია, ნიგაზეული, ფოთელაური, ფურტიო). მდებარეობს ღორექეთის ქედის სამხრეთით, მდინარე აჭარისწყლის მარჯვნივ, ზღვის დონიდან 800 მ, დაბა შუახევიდან 8 კმ. სოფელში დგას „სხალთის ხიდი“. 2014 წლის აღწერის მონაცემებით სოფელში ცხოვრობს 115 კაცი.
დემოგრაფია
ლიტერატურა
სქოლიო
შუახევის მუნიციპალიტეტის სოფლები
პოპოლანები

პოპოლანები — XI-XVI საუკუნეების ჩრდილოეთი და ცენტრალური იტალიის ქალაქების ვაჭარ-ხელოსანთა ფენები, რომლებიც ამქრებში იყვნენ გაერთიანებული. XII საუკუნის ბოლოს და XIII საუკუნის დამდეგს წარმატებით ებრძოდნენ ფეოდალებს და XII საუკუნის შუა წლებისათვის გაბატონდნენ ყველაზე უფრო განვითარებულ ქალაქებში: ბოლონიაში – 1245 წელს, ფლორენციაში – 1250 წელს, პერუჯაში – 1258 წელს. იმ ქალაქ სახელმწიფოებში, სადაც დამყარდა პოპოლანების ძალაუფლება, შემოიღეს ამქართა წარმომადგენლების არჩევითი ხელისუფლება, რომელიცმოქალაქეთა შეიარარებულ რაზმებს ეყრდნობოდა. XVII საუკუნის დამლევს ამ ქალაქებში ფეოდალებს კანონმდებლობით ჩამოერთვათ პოლიტიკური უფლებები. XV საუკუნის სენიორიის პირობებში პოპოლანების მნიშვნელობა შემცირდა. XVI საუკუნის იტალიაში დაწყებულმა კათოლიკურმა რეაქციამ პოპოლანების სოციალური ბრძოლის განახლება გამოიწვია.
ლიტერატურა
იტალიის ისტორია